
8. SVARSTYTA. Dėl Pluoštinių kanapių įstatymo įgyvendinimo, nuostatų taikymo.
[bookmark: _GoBack]NUTARTA. Komitetas, atsižvelgdamas į posėdžio metu pateiktą Seimo kanceliarijos Teisės departamento, Žemės ūkio, Ekonomikos ir inovacijų, Teisingumo, Sveikatos apsaugos ministerijų, Narkotikų, tabako ir alkoholio kontrolės departamento (toliau – NTAKD), Kanapių augintojų, perdirbėjų ir verslo inovatorių asociacijos (toliau – KAPVIA), žemdirbių savivaldos organizacijų atstovų informaciją ir pasiūlymus, siūlo Lietuvos Respublikos Vyriausybei:
1. Įpareigoti Narkotikų, tabako ir alkoholio kontrolės departamentą (toliau – NTAKD) laikytis Lietuvos Respublikos pluoštinių kanapių įstatymo (toliau – Įstatymo) reikalavimų, numatančių, jog maksimaliai leidžiamas THC kiekis pluoštinių kanapių gaminiuose bei produktuose yra reguliuojamas Įstatymu tik tiems gaminiams bei produktams, kurie tiekiami į Lietuvos Respublikos rinką bei tuo, kad Įstatyme nėra nustatomas maksimaliai leidžiamas THC kiekis pluoštinių kanapių gaminiuose bei produktuose, skirtuose užsienio rinkoms (eksportui). Šiuos reikalavimus nustato konkrečių užsienio valstybių teisės aktai. 
2. Atsižvelgiant į kylančius iššūkius ir problemas įgyvendinant Įstatymą, sudaryti  prie Lietuvos Respublikos Vyriausybės atskirą, nuolat veikiančią koordinacinę darbo grupę, atsakingą už pluoštinių kanapių sektoriaus strateginį planavimą, vystymą bei tarpinstitucinio darbo koordinavimą. Į šios darbo grupės veiklą įtraukti ir KAPVIA, ūkininkų, akademinės bei mokslo bendruomenės, kitų socialinių partnerių atstovus (Pažymėtina, kad tokį pasiūlymą Komitetas jau teikė Vyriausybei 2025-10-15, sprendimo Nr. 110-P-38).
3. Informuoti Komitetą apie šio sprendimo įgyvendinimą iki 2026 m. kovo 31 d.

